Държавен вестник, бр. 27, 2013 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  27
Чл. 6. Окончателното или предсрочното 
прекратяване на дългосрочната командировка 
на военнослужещите и цивилните служители 
от Службата на военния аташе се извършва 
от министъра на отбраната: 
1. при изтичане срока на задграничната 
командировка;
2. по негова преценка и целесъобразност;
3. по мотивирано искане на министъра на 
външните работи.
Чл. 7. Военнослужещите и цивилните 
служители от Службата на военния аташе 
са функционално и оперативно подчинени на 
директора на СВИ.
Раздел II
Ръководство на Службата на военния аташе
Чл. 8. (1) Директорът на СВИ:
1. осъществява пряко ръководство на служ­
бите на военния аташе;
2. поставя задачи на службите на военния 
аташе;
3. упражнява контрол върху дейността на 
службите на военния аташе.
(2) Структурата, отговаряща за междуна­
родното сътрудничество в Министерството 
на отбраната, чрез СВИ:
1. предоставя на службите на военния ата­
ше материали, касаещи двустранното военно 
сътрудничество;
2. информира службите на военния аташе по 
въпроси на отбранителната политика на страна­
та, свързани с международното сътрудничество, 
членството в НАТО и Европейския съюз;
3. изпраща на службите на военния аташе 
паметни бележки, информации за проведени 
мероприятия и позиции по въпроси на дву­
странното военно сътрудничество. 
Чл. 9. (1) Непосредственото ръководство 
на службите на военния аташе се осъщест­
вява от ръководителите на организационните 
структури (отдели) в СВИ, на които те са 
функционално подчинени.
(2) Ръководителите на структурите по ал. 1 
организират и отговарят за планирането, поста­
вянето и изпълнението на задачите, контрола 
и материално-техническото и финансовото 
осигуряване на службите на военния аташе.
Чл. 10. Ръководителят на Службата на во­
енния аташе е най-старшият офицер в нея и:
1. ръководи, организира и контролира 
изпълнението на задачите и планираните 
мероприятия в съответствие с получените 
указания;
2. докладва по установения ред за хода на 
изпълнението на задачите и за възникналите 
проблеми и прави предложения за подобряване 
на дейността на Службата на военния аташе;
3. информира СВИ и структурата, отгова­
ряща за международното сътрудничество в 
Министерството на отбраната, по въпроси, 
касаещи двустранното военно сътрудничество;
4. отговаря за материално-техническото 
оборудване и състоянието на числящото се 
на Службата на военния аташе имущество;
5. незабавно докладва на директора на 
СВИ за указания, актове или разпореждания 
на други държавни и административни орга­
ни, включително и на длъжностни лица от 
Министерството на отбраната, Българската 
армия и структурите на пряко подчинение 
на министъра на отбраната, които засягат 
дейността на Службата на военния аташе, 
но не са съобразени с определения ред за 
ръководство на нейната дейност.
Раздел III
Дейност на Службата на военния аташе
Чл. 11. (1) Службата на военния аташе 
планира, организира и провежда дейността 
си в съответствие с държавната политика в 
сектора за сигурност и отбрана, външнополи­
тическите приоритети на страната, заповедите 
на министъра на отбраната и заповедите и 
разпорежданията на директора на СВИ.
(2) Основните направления в дейността 
на службите на военния аташе са:
1. добиване на информация в съответствие 
с националните приоритети и проблемите, 
които Република България решава в областта 
на сигурността и отбраната;
2. изпълнение на задачи, свързани с ан­
гажиментите на Република България към 
НАТО и ЕС;
3. координиране на дейностите между 
Министерството на отбраната на Република 
България и министерството на отбраната в 
държавата на акредитация по въпросите на во­
енното и военнотехническото сътрудничество;
4. укрепване авторитета на Република 
България, Министерството на отбраната и 
Българската армия със средствата на дипло­
матическата дейност.
Чл. 12. При изпълнение на функционалните 
си задължения военнослужещите и цивилните 
служители от Службата на военния аташе 
взаимодействат със:
1. ръководителя и служителите на дипло­
матическото представителство, към което е 
Службата на военния аташе;
2. компетентните органи на министерство­
то на отбраната и щаба на отбрана/генералния 
щаб в държавата на акредитация;
3. представители на международни военни 
или граждански органи и организации, чието 
седалище е в държавата на акредитация;
4. военно-дипломатическия корпус и асо­
циацията на военните аташета в държавата 
на акредитация.
Чл. 13. (1) Военнослужещите и цивилните 
служители от Службата на военния аташе:
1. добиват, обработват и изпращат в 
СВИ информация, като съблюдават мест­
ните закони и специфичните за държавата 
на акредитация условия по отношение на 
добиването и ползването на информацията;
2. използват официални и общодостъпни 
източници на информация при изпълнение 
на задачите;